b"\n_START_ARTICLE_\nMuhammad: The Last Prophet\n_START_PARAGRAPH_\nMuhammad: The Last Prophet (Bahasa Melayu: Muhammad: Nabi Terakhir) adalah sebuah filem animasi yang dikeluarkan oleh Badr International dan diarah oleh _NEWLINE_Richard Rich. Wayang ini ditayangkan di pawagam terhad di Amerika Syarikat dan United Kingdom. Wayang ini berfokus pada kehidupan awal Islam dan Nabi Muhammad. Wayang ini telah diterbitkan pada tahun 2002._NEWLINE_Seperti dalam filem The Message, wayang aksi-hidup yang terdahulunya, Nabi Muhammad tidak digambarkan. Jadi apabila dia dibual kepada, atau berada dalam satu babak, watak yang bercakap kepadanya menghadap kamera.\n_START_SECTION_\nKredit\n_START_PARAGRAPH_\nDikeluarkan oleh - Badr International_NEWLINE__NEWLINE_Diarahkan oleh - _NEWLINE_Richard Rich_NEWLINE__NEWLINE_Ditulis oleh - Brian Nissen_NEWLINE__NEWLINE_Muzik oleh - William Kidd\n_START_SECTION_\nMuhammad Utusan Terakhir\n_START_PARAGRAPH_\nFilem animasi Muhammad Utusan Terakhir merupakan versi alih bahasa Bahasa Malaysia bagi filem ini. Filem versi alih bahasa yang telah diterbitkan oleh Flare Studios Sdn. Bhd. ini telah dikeluarkan pada Disember 2003._NEWLINE_Filem versi alih bahasa tersebut melibatkan pelakon-pelakon terkenal Malaysia sebagai pelakon suara termasuk Allahyarham Dato' Mustapha Maarof, Dato' Ahmad Tarmimi Siregar, Sani Sudin, Allahyarham Khalid Salleh, Radhi Khalid serta 49 orang pelakon tambahan._NEWLINE_Terdapat beberapa syarikat media Islam tempatan yang diberikan kebenaran untuk memasarkan filem versi alih bahasa tersebut, bermula dengan syarikat Saba' Islamic Media. Kini, syarikat Inteam Mobile Sdn. Bhd. di bawah pengurusan kumpulan nasyid In-Team memasarkan filem tersebut dalam bentuk cakera padat video digital (DVD).\n_START_SECTION_\nAlbum Muhammad Utusan Terakhir\n_START_PARAGRAPH_\nAlbum Muhammad Utusan Terakhir merupakan album runut bunyi untuk filem animasi versi alih bahasa Muhammad Utusan Terakhir. Album ini telah diterbitkan pada tahun 2003 oleh Flare Studios Music Sdn. Bhd._NEWLINE_Album ini melibatkan nama-nama besar industri nasyid Malaysia seperti kumpulan Raihan, kumpulan Hijjaz, kumpulan NOWSEEHEART dan kumpulan Saujana, serta kumpulan Alif Ila Ya dan kumpulan nasyid cilik Alif Ba Ta.\n_START_SECTION_\nKeluaran semula dan edaran\n_START_PARAGRAPH_\nFlare Studios Sdn. Bhd. telah bekerjasama dengan Inteam Records Sdn. Bhd., sebuah syarikat rakaman _NEWLINE_dan pengedaran album di bawah pengurusan kumpulan In-Team, untuk menerbitkan semula album ini dan mengedarkannya pada tahun 2017."